بیع نجش

آج کل دراز کمپنی پر مصنوعی  طریقے سے یعنی کسی کو رقم دے کر ری ویوز بڑھادیے جاتے ہیں اور پروڈکٹ کو اوپر لاتا ہے یہ ایک تو ناجائز اشتہار بازی کی ایک صورت ہے اور دوسرے اس میں خریدار کو دھوکا دینا ہے۔ دھوکا دہی کے پہلو سے یہ عمل "بیعِ نجش"  کی طرح ہے جس میں   خریداری مقصد نہیں ہوتی  ہے، لیکن قیمت بڑھا چڑھا کربیان کی جاتی ہے،  تاکہ خریدار دھوکے  میں مبتلا ہو یا کسی چیز کے متعلق اپنا باخبر ہونا ظاہر کردیا جاتا ہے ،  تاکہ خریدار اسے خریدے یا زیادہ قیمت پر خریدے ۔

آج کل  اگرسمعی وبصری آلات پر کسی چیز  کے متعلق ایسے اوصاف کا تذکرہ کیا جائے،  جو اس میں نہ ہوں  یا کسی پروڈکٹ کے متعلق سمعی وبصری آلات پرکوئی  ایسا عمل کیا جائے،  تاکہ خریدار خریدنے پر آمادہ ہو، تو وہ بھی "نجش" کی جدید صورتوں میں داخل ہے اور ناجائز ہے۔"بیع نجش" کی ممانعت تو احادیث شریفہ  میں صراحت کے ساتھ آئی ہے،  لہذا اس کی رو  سےپروڈكٹ رینکنگ بڑھانے کا یہ عمل ناجائز اور حرام ہے، مگر اس کے ساتھ قرآنِ کریم کی رو سے بھی یہ عمل   ناجائز ہے، قرآن پاک کے مطابق  دلی رضامندی کے بغیر دوسرے کا مال کھانا ناجائز ہے، جو رضامندی غلط تاثر دے کریا جھوٹ ،فریب ، دھوکا یا جبرواکراہ کے ذریعے حاصل کی جائے وہ  بھی  ناجائز ہے، رینکنگ بڑھانے کے اس عمل میں ظاہر ہے کہ غلط تاثر دے کر خریدار  کی رضامندی حاصل کی جاتی ہے،   اس  لیے ازروئے شرع یہ عمل حرام ہے۔

قرآن مجید میں ہے:

"يَٰٓأَيُّهَا ٱلَّذِينَ ءَامَنُواْ لَا تَأۡكُلُوٓاْ ‌أَمۡوَٰلَكُم بَيۡنَكُم بِٱلۡبَٰطِلِ إِلَّآ أَن تَكُونَ تِجَٰرَةً عَن تَرَاضٖ مِّنكُمۡ".

(سورة النساء: ايت:29)

صحیح مسلم میں ہے:

"عن أبي هريرة؛ إن رسول الله صلى الله عليه وسلم نهى عن التلقي للركبان. وأن يبيع حاضر لباد. وأن تسأل المرأة طلاق أختها. وعن النجش. والتصرية. وأن يستام الرجل على سوم أخيه".

"حدثنا يحيى بن يحيى. قال: قرأت على مالك عن نافع، عن ابن عمر؛ أن رسول الله صلى الله عليه وسلم نهى عن النجش".

(كتاب البيوع، باب تحريم بيع الرجل علي بيع اخيه،وتحريم النجش، ج:3، ص:1155، ط:دار احياء)

وفیہ ايضاً:

''عن أبي هريرة؛ أن رسول الله صلى الله عليه وسلم مر على صبرة طعام. فأدخل يده فيها. فنالت أصابعه بللا. فقال "ما هذا يا صاحب الطعام؟ " قال: أصابته السماء. يا رسول الله! قال " أفلا جعلته فوق الطعام كي يراه الناس؟ من غش فليس مني".

(كتاب الإيمان، باب قول النبي "من غشنا فليس منا"، ج:1، ص:99، رقم:101،  ط:دار احياء)

فتاوى شامي میں ہے:

"(و) كره (النجش) بفتحتين ويسكن: أن يزيد ولا يريد الشراء أو يمدحه بما ليس فيه ليروجه ويجري في النكاح وغيره".

وفي الرد:

"(قوله وكره النجش) لحديث الصحيحين «لا تتلقى الركبان للبيع ولا يبع بعضكم على بيع بعض، ‌ولا ‌تناجشوا، ولا يبع حاضر لباد» فتح".

(كتاب البيوع، باب البيع الفاسد، مطلب أحكام نقصان المبيع فاسدا، ج:5، ص:101، ط:سعيد)